አማርኛ BBC News, አማርኛወደ ዋናው ይዘት ይለፉ ክፍሎች ዜና ኢትዮጵያ ቪዲዮ በጣም የተወደዱ ዜና ኢትዮጵያ ቪዲዮ በጣም የተወደዱ ወሰንሰገድ ገብረኪዳን፡ "አዶኒስ አስካሁን ከሰራው በላይ ወደፊት ሊሰራ ያቀደው ነበር ያጓጓኝ" 26 ነሐሴ 2020 የፎቶው ባለመብት, FB በርካቶች አዶኒስ በሚለው ስሙ ያውቁታል። የገመና ቁጥር -1 እና የመለከት የቴሌቪዥን ድራማዎች ደራሲ እንዲሁም በበርካቶች ዘንድ ተወዳጅ የሆነውን የአና ማስታወሻን መጽሐፍ ተርጓሚው አድነው ወንድይራድ ከዚህ ዓለም በሞት መለየቱ ተሰምቷል። አዶኒስ ከነዚህ ሥራዎቹ በተጨማሪ የበርካታ መጽሐፍትን፣ የሕጻናት መዝሙሮችንና የበርካታ ፊልሞች፤ እንዲሁም የሌሎች የኪነ ጥበብ ሥራዎች ደራሲ እና ተርጓሚ ነው። ብዙ ጊዜ ሚዲያዎች ላይ ቀርቦ ለመታየት ፍላጎት ያልበረው አዶኒስ በሙያው አርክቴክት [የሥነ ሕንጻ ባለሙያ] ነበር። በዚህም መስክ የበርካታ ሕንፃዎችን ዲዛይን እንደሰራ ይነገርለታል። ለበርካታ ዓመታት በጓደኝነት ያሰላፈውና በርካታ የአዶኒስ ሥራዎችን በመተየብ የሚታወቀው የቀድሞው የኢትዮጵ ጋዜጣና መጽሔት ዋና አዘጋጅ ወሰንሰገድ ገብረኪዳን አዶኒስ "ኪነ ጥበብን ማሳደግ አለብን" ብሎ ሙሉ ጊዜውን ለጥበብ የሰጠ ሰው ነበር ይላል። ከ1993 ጀምሮ ከአዶኒስ ጋር እውቅና እንዳላቸው የሚናገረወው ወሰንሰገድ፤ አዶኒስ ከትርጉምና ከድርሰት ሥራዎቹ ባሻገርም ሠዓሊና የሙዚቃ መሳሪያ ተጨዋችም እንደነበር ይገልጻል። በኦሮምኛና በትግርኛ አፋቸውን የፈቱ የአማርኛ ሥነ ጽሑፍ ባለውለታዎች "ፍቅር እስከ መቃብር"ን በአይፎን 7?
